Arm dreistbevañ

Un arm dreistbevañ a vez graet eus un arm pourveziet d'ur soudard, levier kirri-nij peurliesañ, pe d'un astraer, evit gellet chaseal ha/pe en em zifenn en ur c'hortoz ar skipailh kaset da gerc'hat anezhañ, pe evit achap kuit ma kouezh a-dreñv da linennoù e enebourien. N'eo ket un arm a vez implijet e koñdisionoù ur gefridi normal, met pa c'hoarvez ur gudenn neuze.

N'eo ket bet pourveziet atav ar soudarded pe an astraerien gant armoù savet a ratozh-kaer evit dreistbevañ koulskoude : e-pad an Eil Brezel-bed e kustume al levierien bombezerioù stadunanat kas ur bistolenn standart Colt M1911 gante e-pad o obererezhioù. An egoraer soviedat Aleksei Leonov a rankas talañ ouzh kondisonoù start Siberia e-pad devezhioù gant ur bistolenn voutin Makarov a-raok gellet bezañ dastumet e 1965 PIKE Travis, TP-82 Cosmonaut Survival Pistol: Russia’s space gun (diellet), Sandboxx, 19/01/2022 (lennet d'ar 07/05/2025). Dre astenn-ster e c'hall un arm dreistbevañ bezañ un arm a c'haller kas e endroioù distro ha dañjerus, evit en em zifenn a-enep loened tagus, pa vezer ur sivil.

 Perzhioù 
Armoù-tan eo ar braz eus an armoù dreistbevañ, dezhe meur a ganol a-wechoù : unan rizennet evit en em zifenn, hag unan flour evit tennañ kartouchennoù chase. Armoù gwenn a gaver enne a-wechoù, evel ar machete er bistolenn soviedel TP-82. Bihan e rankont bezañ, evit kemer an nebeutañ a blas war-vourzh ur c'harr-nij da skouer : kanolioù berr ha/pe lammoù plegus o dez alies. N'eo ket pourveziet o munisionoù gant bannadelloù emledus, evit doujañ da reolennoù emglev Den Haag war an armoù (1899), abalamour d'ar gloazadennoù a c'hellont degas war Mab-den.

 Skouerioù armoù dreistbevañ 
+ArmBroMareKalibrNotennoùM30 LuftwaffeProduet e 1941/1942 daou ganol flour 12/65 kichen-ha-kichen
 ur c'hanol rizennet 9,3 × 74 mm R Pourveziet da ekipajoù al Luftwaffe, pe da dud tost ouzh Hermann Göring hervez ar mammennoùHervez Adolf GALLAND, in Die Ersten und die Letzten : Die Jagdflieger im Zweiten Weltkrieg  The M30 Drilling and the Luftwaffe Shotgun war Rock Island Auction (lennet d'ar 07/05/2025).TP-82Produet adalek 1981 daou ganol flour kalibr (12,5 × 70 mm)
 ur c'hanol rizennet 5,45 × 39 mm (munision an AK-74)Pistolenn pourveziet d'an egoraerien soviedat, ha rusian war-lerc'h, eus 1981 betek deroù ar XXI kantved ma felle dezhe. Ur machete a oa en he lamm. MA1 / AR-5 / AR-7Ijinet er bloavezhioù 1950 ur c'hanol .22 Hornet (AR-5 / MA1)
 ur c'hanol .22 Long Rifle (AR-7)AR-5 savet gant Eugene Stoner evit bombezerioù atomek an USAF, choazet gant an aerlu dindan an anv MA1. Un daouzek skouerenn bennak produet hepken. Stumm AR-7 e .22 LR produet c'hoazh evit ar marc'had sivil EGER Chris, Historical Military Survival Rifles: The Ultimate Backpack Guns, Guns.com, 24/06/2019 (lennet d'ar 07/05/2025).M4 Survival RifleProduet etre 1949 ha 1952Ur c'hanol .22 HornetIjinet e Arsanailh Springfield. 29 344 skouerenn produet evit an USAF.CAR-15 Model 608Soñjet evit an USAF. Un den skouerenn bennak produet hepken.IMP-221Dibenn ar bloavezhioù 1960Ur c'hanol .221 FireballPistolenn-vindrailher bullpup arnodel. Pemp skouerenn produet.Bushmaster ArmpistolBloavezhioù 1970Ur c'hanol 5,56 × 45 mmPistolenn-vindrailher bullpup diazezet war an IMP-221. Un nebeud skouerennoù produet evit an USAF.M6 Aircrew Survival WeaponKrouet e 1946
Implijet eus 1952 betek ar bloavezhioù 1970 ur c'hanol .410
 ur c'hanol .22 HornetIjinet e Arsanailh Springfield. 50 skouerenn produet gant Harrington & Richardson (M5), hag ar peurrest gant Ithaca (M6).GAU-5A Aircrew Self Defense WeaponChoazet e 20195,56 × 45 mm NATOEnlakaet e kitoù dreistbevañ ekipajoù ar c'hirri-nij A-10, B-1, B-2, B-52, F-15C hag F-15E, F-16 hag F-22, gant 120 kartouchenn MACKLEY Brian, Aircrews are carrying more emergency firepower, Air Force Times, 31/05/2019 (lennet d'ar 07/05/2025).

 Daveennoù 

Rummad:Seurtoù armoù-tan
Rummad:Armoù
Rummad:Hoplologiezh